
Sunt nonnulli , qui librorum comparationi resistant . Atten¬ 
dant hi , quod sequitur , utpote quid sit monasterium sine libris . 

Monasterium sine libris e st* sicut 
Civitas sine opibus , 

Castrum sine muro 9 
Coquina sine suppellectili 9 
Mensa sine cibis , 

Hortus sine herbis, 

Pratum sine floribus 9 
Arbor sine foliis . 

Jacobus Louber , 

Prior Carthusice Basiliensis . 

( 1480 — 1501 .) 

INFORMATORIUM 

BIBLIOTHECARII SEU LIBRARII 

DOMUS VALLIS BEATAE MARGARETHO 
IN BASILEA MINORI 
CARTHUSIENSIS ORDINIS. 

CONTINENS 

XII CANONES SIVE REGULAS INFORMATIVAS 
OFFICII SUI. 


uia (prout continetur in 2 parte Sta- 2 % 
tutorum antiquorum ca. 16. §. 9) 
libris noftris omnem diligentiam 
curamque praebere monemur, ne 
fumo, ne pulvere vel alia qualibet 
forde maculentur, (quippe [§. 10] quos tanquam 
fempiternum animarum noftrarum cibum cautiffime 
cuftodiri et ftudiafiffime volumus fieri, ut quia ore 
non poflumus, dei verbum manibus praedicemus; 
quot enim libros fcribimus, tot nobis veritatis 
praecones facere videmur, fperantes a domino mer- 
cedem pro omnibus, qui per eos vel ab errore cor¬ 
recti fuerint vel in catholica veritate profecerint, 
pro cunctis etiam, qui vel de fuis peccatis et vitiis 
compuncti, vel ad defyderium fuerint patris caeleftis 
accenfi), fatis claret, quantum ftudii debeamus Biblio- 

thecis noftris, quave cura fit invigilandum ei, cui 
librorum fuerit iniuncta cuftodia. Quae tametfi Sacriftae 
peculiariter commendata fit, (prout patet par. I. an. 
c. 34. §. 9 ubi dicitur, quod libros feu legendos feu 
tranfcribendos a Sacrifta pofcimus et accipimus, et 
c. 41. §. 31 eiufdem: Sacrifta libros cum accom¬ 
modantur fcribit, pignus retinet et cuftodit), fi tamen 
alteri vel ipfi talis obedientia, fervandorum fcilicet 
librorum, fuerit commiffa, iuxta fubfequentes canones 
feu informationes procedere poteft et debet, ut 
ordinis voluntatem et domus confuetudinem rite 
fervare poffit. 

CANON PRIMUS. 

Bibliothecarius diligenter faepius utramque Bib¬ 
liothecam refpiciat, quatenus libri finguli fingulis 
fuis armariis recte fint illocati. Et quos aliter quam 
decet iacentes offenderit, recte componens interim 
afpiciat, fi fchedulae dorfales fint agglutinatae vel 
non, aut fcriptura caduca, vel aliquis alius defectus 
ab extra appareat. Item fi claufuras reppererit in 
libris confractas aut avulfas, quam cito potuerit, 
faciat reparare. 

CANON SECUNDUS. 

Utriusque Bibliothecae Regiftra diligenter legat 
et relegat, quatenus in promptu noffe queat, quid 
deficiat, vel quid requiratur ab ipfo, tam ab in- 

traneis quam ab extraneis, faepius recurfum habendo 
ad Repertorium univerfale totius librariae, five mag¬ 
num Regiftrum, in quo fpecialia continentur. 

CANON TERTIUS. 

Bibliothecarius diligenter tempus observet, 
quando Libraria fit purganda vel regiftranda. 
Quod fane cognofcet ex certo peculiari regiftro 
fuper hoc noviter facto, quod dicitur Ufuale etc. 
Nihilominus tamen quotiescunque viderit Blattas, 
id est librorum vermes, vel pulverem aut fitum 
redundare, praefidenti primum hoc intimet aut 
indicet, ex cuius iuffu remedium poftea apponatur. 
Porro prout habetur fcriptum in veteri regiftro de 
manu P. Jacobi Louber, quondam huius domus prio¬ 
ris, fingulis annis femel deberet regiftratio fieri; 
fed quia non femper videtur effe neceffarium, ma¬ 
xime in antiqua libraria, cuius volumina rariffime 
alienantur, ideo fufficere videretur, quod femper in 
anno biffextili, id est in quarto ibidem fieret regi¬ 
ftratio folemnis. Interim tamen faepius debet re¬ 
purgari vel a blattis emergentibus excuti. Non sic 
de nova (nifi deeffent libri recentiores regiftrandi) 
quae ad minus de biennio in biennium debet per- 
luftrari, eo quod illius volumina frequentius ad cel¬ 
las deportentur vel alias alienentur. | 

Similiter et libraria fratrum laicorum ad minus 2 b 
infra biennium regiftretur vel faltem perluftretur, 
eo quod volumina illius nondum fint ordinate fig- 

nata, quemadmodum libri latini, et quod contingat 
complures perire feu amitti, nifi fsepius perqui¬ 
rantur, prout alibi patet, nempe in Regiftro Ufuali 
et in Regiftro librorum vulgarium. Qualiter autem 
hsec eadem regiftrari debeat, patebit infra. 

CANON QUARTUS. 

De purgatione librariae etc. 

Cum libraria fuerit purganda fimul et regi- 
ftranda, non fimul hoc fiat eodem tempore, id est 
ne utraque fimul purgetur aut regiftretur. Nam hoc 
Conventui foret nimis onerofum, fed alternis tem¬ 
poribus in altera earum laboretur, prout oportunum 
fuerit. Et tunc in Ufuali regiftro defcribatur, quid 
factum fit, qui codices deficiant, quid immutan¬ 
dum etc. Porro cum libraria folum purgatur, non 
est neceffarium libros e cellis furfum portari, fed 
dumtaxat quando regiftrari debet. 

CANON QUINTUS. 

De modo purgandi librariam. 

Cum libraria purganda fuerit, hoc modo pro¬ 
cedatur. Quando a praefidente fuerit iniunctum in 
laboribus communibus librariam purgandam, Libra¬ 
rius disponat aquam, veteres pannos five femicintia 
(ait hiidln lurnpen) etc., fcobaria parva (kleine be- 
semlin) etc. Deinde juvante Conventu divifim per 


Digitized by v^.ooQLe 










9 


armaria fingula, quantum locus capere fufficit, primo 
libri de fuis armariis defurfum per ordinem depo¬ 
nantur fuper menfam vel ad terram ordinate fe¬ 
cundum litteras fuas et numeros, quatenus citius 
poftea reponi poffint ad loca fua. Deinde fingula 
fcamna illa feu interfticia paululum humectentur 
pannis illis five femicintiis, dein ftatim lota refic- 
centur. Interim vero libri excutiantur a blattis et 
fitu infidente, id est pulveribus ab intus et extra. 
Poftea fcamnis exiccatis ordinate reponantur a 
fummo ufque ad deorfum. Tandem pavimentum 
omne purgetur, licet interim frequentius debeat as¬ 
pergi, quatenus pulveres excitati refideant. Caetera 
patent ipso ufu, quod conveniat, nec ne. Porro 
librariam laicorum purgat frater ille, cui commiffa 
fuerit, quoties neceffarium efle perfpexerit. 


CANON SEXTUS. 

De modo registrandi. 

Quando libraria fuerit regiftranda, primo pro¬ 
videatur de glutino biblio (um giite starke bappen). 
2 ° omnes libri, qui in cellis habentur, furfum re¬ 
ponantur; ii videlicet, ad quos altera librariarum 
fpectat, id eft, fi nova fit regiftranda, ii reponantur 
univerfi, qui fpectant ad novam etc. Et hoc con¬ 
venientius fieret hebdomada prsecedenti labores 
communes, vel faltem una die, quatenus expeditius 
in labore isto procedatur. 3 0 mittatur pro libris 

accommodatis iuxta defignationem Regiftri Recogni¬ 
tionum, quatenus omnes codices fint praefentes. Et 
Recognitiones remittantur illis cum excusatione etc. 
4° Cum omnes libri in lingulis armariis fuis fuerint 
locati, legatur Regiftrum librariae, quae regiftratur, 
et videatur diligenter, quis liber defit, qui mox 
feorfum in fchedula defcribatur et poftea requiratur. 
Pariter videatur, fi fchedulae dorfales librorum fint 
ablatae vel male cohaerentes aut caducae etc., qua¬ 
tenus illico reftaurentur, fi fieri poffit, antequam 
libri deportentur. Porro notandum, quod aliquando 
in parvis libellis, maxime in armariis E et I, tituli 
ex integro in dorfis eorum non sunt confignati, 
quemadmodum in Regiftris continetur, propter fche- 
dularum parvitatem. Quare fi dubium oriatur, re- 
fpiciatur ab intra in capite libellorum, ubi fimiliter 
tituli exarati cum regiftro magis concordantes in¬ 
veniuntur. 5^ perfpiciantur loca vacantia, quae libris 
fignandis, fi affint, fuppleantur. Nam et tales fimi¬ 
liter furfum portari debent, licet nondum fint lig¬ 
nati. Et tunc de eis iudicetur, quo quique tales 
3 a fint reponendi, | fpecialiter curando, ne tales in ar¬ 
mariis ihcongruentibus reponantur. Nam melius eft 
nonnulla loca vacare, quam libros inordinate locare. 
Cum autem tales libri fic (ut praefertur) ordinantur, 
ftatim titulus et numerus abintus infcribantur, vel 
in fchedulis aut cartulis defignentur, ne per obli¬ 
vionem contingat errare poftea. Sexto videat li¬ 
brarius, ne libri deportentur, donec plene cognoverit 
omnia bene et certiffime fignata et aptata, ne poftea 

cogatur laborem intolerabilem fubire, fi deprehen¬ 
derit quippiam neglectum, quod ad hunc regiftrandi 
modum defervit. Nec novos libros patiatur auferri, 
fed eos fecum ad cellam deferat, donec fuerint 
abintus et extra et ad Regiftrum lignati ficut cseteri. 
Etiam interim, dum libri adhuc in armariis funt, fi 
nonnulli deficiant, eos faciat diligenter inquiri, etiam 
fi opus fuerit per cellas, ficut et patres feniores fa¬ 
cere folebant. Nam faepe ex oblivione contingit 
aliquos in cellis retineri. Septimo his rite peractis, 
fi librario videtur commodum praefidenti fubindicet, 
quod libri poffint ex illius licentia iam recipi, iuxta 
morem confuetum, nempe ut finguli per ordinem a 
fenioribus ufque ad juniores fibi placitos recipiant 
codices, quotquot voluerint, fingillatim tamen, ufque 
ad triginta, non plures, de confuetudine domus. 
Quod fi forte aliqui fpecialem licentiam haberent 
peculiares libellos, quibus prius utebantur, ante 
communem receptionem afportare, hoc librarius 
admittere poteft, poftquam fuerit expeditus, licet 
non videatur expedire propter murmurationes, ex¬ 
cepto priore etc. De Regiftratione librorum vul¬ 
garium videatur notula in capite Regiftri eorundem. 

SEPTIMUS CANON. 

De libris quando accommodantur. 

Quia de Sacrista ftatuta dicunt, quod libros, 
cum accommodantur, fcribit, pignus retinet et cu- 
ftodit, fi eidem Bibliotheca non fit commiffa, Li- 

brarius hoc faciat. Porro non accommodet libros 
extraneis, etiam quibufcunque, fine fpeciali licentia 
praefidentis. Et tunc ab illis exigat Recognitionem 
proprii chirographi, quam feorfum refervet penes fe 
in fcriniolo Recognitionum. Deinde libros accom¬ 
modatos ftatim (ne oblivifcatur) infcribat in Regiftro 
Recognitionum, annotando perfonam, diem et an¬ 
num, etiam voluminis litteram et numerum. No¬ 
tandum quoque, quod conclufum fuit per Conventum 
annuente priore, ne paffim quibuflibet extraneis 
accommodentur libri, nec Rudentibus quidem aut 
facerdotibus ignotis, nifi forte tales effent, quibus 
hoc prior negare nequiret. Et hoc pariter debet 
intclligi de libris vulgaribus. Similiter nullus con- 
ventualium accommodet ulli extraneo librum quem¬ 
piam fine licentia praefidentis et absque fcitu librarii, 
etiamfi infra triduum liber foret reftituendus. 


OCTAVUS CANON. 

De libris vulgaribus. 

Quia libri vulgares, id eft linguae germanicae, 
comiffi funt Cellerario, qui eos propter fratres lai- 
cos in fpeciali armario feorfum iuxta dormitorium 
eorundem confervat cuftoditos, ne per ipfius negli- 
gentiam aut incuriam libri pereant aut deteriorentur, 
eum librarius interdum monere debet, ut eos dili¬ 
genter refpiciat, et non nunquam excutiat a pulve¬ 
ribus, fi opus fuerit. Nec paffim eos fingulis fra- 

tribus exponat, nifi quantum expedire videatur 
annuente prafidente, diligenter notando, quos ex- 
pofuerit vel accommodaverit, quatenus fi ex eis 
nonnulli forte ab aliquo conventualium require¬ 
rentur, citius poffint inveniri vel reftitui. Nec ullo 
modo quempiam ex illis extraneis accommodet fine 
licentia fuperiorum et absque fcitu librarii, qui fpe- 
ciale regiftrum eorundem penes fe femper retinere 
folet. Porro de his, qui ad librariam latinam fignati 
funt ex vulgaribus, Cellerarius fe non intromittit etc. 

NONUS CANON. 

Quando Librarius aliquos libros ex priftinis 
armariis fuis mutare voluerit vel transferre (quod 
non abfque labore gravi fieri folet), quid facto opus 
fit, videatur in capite regiftri generalis. Expedire 
tamen videtur, quod raro, nifi neceffitate cogente, 
libros tranfferat, nedum propter laborem et diffi¬ 
cultatem | Regiftra corrigendi vel alterandi etc., sed 3 b 
etiam propter difplicentias et inquietudines conven¬ 
tualium, quibus hinc occafio datur fufpicandi vel 
murmurandi de lana caprina. Unde providendum 
eft, quod in omni registratione deinceps futura libri, 
quantumcunque fieri poffit, in locis propriis iacere 
finantur, maxime propter Repertorium universale 
utriusque librariae. Tranfpofito enim quovis libro 
neceffe erit numerum quoque et litteram tranfponi. 

Et contingit faepe in eodem volumine plures libros 
contineri fub eifdem numero et littera, quod valde 

laboriofum effet alterare in dicto repertorio. Et 
quanquam aliquorum iudicio plurimos codices neceffe 
foret tranfponi, eo quod materiae eorum non refpon- 
deant vel congruant titulis armariorum, in quibus 
locati funt, quod fatis indecorum et inordinatum iudi- 
catur, licet aliqui ad diverfa poffint armaria reponi 
propter diverfas materias, fed quia propter dictas 
caufas potius fuperfedetur a tanto labore. Expec- 
tandum proinde videtur, donec libraria Nova reple¬ 
retur, et tunc neceffe erit et opportunum, ut altera- 
tione facta libri vetufti et pene inutiles ab utraque 
libraria fegregarentur et ad,certum locum deporta¬ 
rentur, vel ad fpeciale armarium novum propterea 
conftruendum reponerentur et libri magis utiles et 
preciofiores in nova libraria collocarentur, porro 
fcripti vel alii non tam utiles in antiqua libraria 
fervarentur, et novum fieret repertorium. Tamen 
haec omnia non fine grandi labore fieri poffent. Et 
effet hoc negocium Conventui exponendum, deinde 
certis anni temporibus, fcilicet in operibus commu¬ 
nibus, fucceffive (non fimul) perficiendum, deo pre- 
ftante, ad cuius honorem et utriusque librariae de¬ 
corem haec omnia peragantur. 

CANON DECIMUS. 

De libris novis. 

Quicunque libri novi fupervenerint nondum 
ligati, ftatim librarius (fi ei fuerit iniunctum) eos 
perluftret, id eft videat, ne ullus fit in eis defectus, 

et cum hoc deprehenderit, mox defectum illum 
fignificari faciat ei, unde libri tales fupervenere. 
Deinde titulos eorum infcribat feorfum in fchedula. 
Poftea faciat eos complanari, rubricari, colligari 
fecundum temporis oportunitatem. Deinde faciat 
eos infcribi per fe vel priorem, unde provenerint 
cum affignatione titulari, prout in aliis libris con¬ 
suetum eft, quanquam nondum fint ad librariam 
cum numeris deputati. Expedire enim videtur, 
quod prius infcribantur iam commemorata una cum 
litteris pro armariis congruentibus, quo facilius 
poftea poffint regiftrari. Nullum denique librum 
furfum faciat reponi, nifi fufficienter antea prae¬ 
paratum. 

UNDECIMUS. 

Ad idem. 

Si libri novelli fint tenues aut parvuli, five 
diverfarum materiarum, id eft quod conpetant ad 
diverfa armaria, non faciat eos fimul ligari, nec 
pariter faciat eos nimis tenues colligari, fed ex- 
pectet, eofdem refervando, donec plures aggre¬ 
gentur etc. et juxta materiam congruentem. Hoc 
idem fentiendum eft de libris vulgaribus, nifi forte 
prior iuberet aliquos tales ftatim colligari. Nec pa¬ 
riter librarius accommodet tales non ligatos libros 
conventualibus aut fecularibus, ne diftrahantur aut 
maculentur aut certe minus abiles ad ligandum 
reddantur, nifi de licentia praefidentis. 

CANON XII. 


De libris Chori, quanquam magis fpectent ad 
tutelam Sacriftae, nihilominus tamen Librarius dili¬ 
genter eos refpiciat, fiquid forte fuerit in eis in- 
ftaurandum, praefertim in his, cum quibus divina 
celebrantur officia, quatenus mundi et integri fer¬ 
ventur, fi Sacrifta foret negligens. Porro fi quid in 
eis effet emendandum, hoc fpectat ad Emendatorem. 

Infuper tamen eos peculiarius refpiciat, qui in 
armario Chori pofiti, etiam ad 'librariam funt fig- 
nati. Nam ii folum ob hoc ibidem funt locati, 
fiquid dubietatis vel quaeftionis oriretur in terminis 
feu dictionibus aut cerimoniis ecclefiafticis, ut non 
cogamur femper furfum ad Librariam currere, fed 
ftatim ad manum habeantur. 

INDEX SIVE CATALOGUS 4. 

LIBRORUM PRO ARMARIO CHORI 

QUI ETIAM AD LIBRARIAM SUNT SIGNATI. 

(Nec omnes ex his, fed aliqui in eodem armario habentur.) 


VO CABULARII. 

Catholicon. A. i. 

Breviloquus. A. iiii. A. xii. A. xiii. A. xiiii. 
A. xv etc. 

Mammaetractus. A. ix. A. iii. A. xxvij. A. xiiii. 
A. lxviij. 

Predicantium. A. v. A. vi. A. lij. A. lx. A. lxiiij etc. 
Rerum. A. 18. A. 51. A. 62. 

Ex quo. A. cxlix. A. vii. A. xix. A. xxxiii. 

A. xxxix. A. c. A. cxlix. 

Valde bonum A. cxxxix pmi J Ifti duo libelli defer- 
Opus pacis. A. cxxxix. 2 7 et 

A. 30 J fuetis. 

SERMONES. 

Sancti Bernardi. D. i. Qui frequenter super an¬ 
num in refectorio leguntur. 

Capitulares. D. xx. D. xxij. 

S. Auguftini. In exequiis fratrum. C. ix. 

LEGE N DAi SANCTORUM. 

Lombardica. C. ltfxviij. 

B. Sylveftri papae. C. ix. 

B. Brunonis. C. ix et C. 

Item Rationale divinorum. H. xxj. 

Ludolphus de vita Chrifti, in quatuor voluminibus 
pergamenicis fcriptus, pro lectura Refec¬ 
torii. F. iii ter et F. iiij femel. 

Statuta antiqua in pergameno. 

Glofa Statutorum fcripta. E. cxlvij. 

Hos itaque vel confimiles neceffario confervari 
oportet in dicto armario Chori vel faltem aliquos 
ex eis, qui fub formis in Choro procuratoris iuxta 
introitum locantur, ut funt ii, ex quibus in refectorio 
continue legitur, quatenus tales femper ad manum 
habeantur, et non fit opus hincinde difcurrere. Nec 
cuiquam licet eos ad celiam deportare, nifi mox 
reftituturus. Et licet aliqui ex eis fint ad librariam 
fignati, tamen fpecialius huic loco deferviunt, unde 
ad difcernendos eos in dorfis fuis iuxta literas fuas 
habent affcriptum ly. Chori. Sunt praeterea com¬ 
plures alii libri, qui tum in Choro, tum in cellis 

habentur, de quibus librarius fe non intromittit, nifi 
fpecialiter iuflus. Nam in armariolo pulpiti cho- 
ralis continentur Statuta impreffa, Liber Evangelio- 
rum fcriptus, Exequiale, Sermones capitulares etc. 
Porro in cellis habentur diurnalia cum breviariis, 
pfalteriis, curfibus, ordinariis etc. juxta fufficientiam 
oportunam. Infuper et pro lingulis cellis Statuta no- 
viter (1510) impreffa. De quibus is, cui cellae vacan¬ 
tes commendatae funt, requirere habet, aut magifter 
Novitiorum, ut fciatur, quid ad fingulas cellas necef- 
fario in talibus requiratur, five deficiat. De miffalibus 
autem, antiphonariis, et homeliariis biblicisque volumi¬ 
nibus atque collectariis, ad Sacriftae pertinet officium. 

NOTULA POSTREMA. 

Expedit, ut Librarius generalem licentiam a 
priore capiat pro egrediendo cellam, et pro folici- 
• tiori cura fui officii, utque valvas utriufque biblio¬ 
thecae fub aura ferena aperiat et imminente tem- 
peftate, pluvia, nebula hiemalique tempore claudat. 
Sicut enim pluvialis aura plurimum codicibus obeft, 
ita ferena vel ventofa prodeft. 

EPILOGUS EDITORIS. 



| nformatorium Bibliothecarii, quod tibi, 
benevole lector, data solemni occasione 
nunc primum publici juris factum offero, 
e codice Basiliensi A. R. I. 2 signato 
desumptum est, quem ab initio usque ad finem 


frater GEORGIUS CARPENTARII DE BRUGG, 
Carthusiae monachus professus (1509—1529), propria 
eademque nitidissima manu exaravit. Tria folia in ca¬ 
pite voluminis posita Informatorium occupat, reliqua * 
vero «Registrum pro antiqua bibliotheca» continent. 

Omnia, quae de duabus Carthusiensium biblio¬ 
thecis, de Informatorio nostro et de fratris Georgii 
vita et scriptis scitu digna sunt, diligentissime col¬ 
lecta et uberrime illustrata invenies in Chronicorum 
Basiliensium tomo primo (pag. 236, 313 et 359), quem 
ante hos sedecim annos auspiciis Societatis historicae 
•Basiliensis edidit Guilelmus Vischer, amicus candi¬ 
dissimus, quem praematura morte nobis bonisque 
litteris abreptum etiamnunc graviter lugemus. 

Coronidis loco ea hic subnectere placet, quae 
frater ipse Georgius de libraria domus Vallis beatae 

Margarethae in Continuatione chronicorum Carthusiae 
(loc. cit. p. 328) narravit. Verba haec sunt: 

«Superest, quantum dicta domus sub venerabili 
patre JACOBO LOUBER DE LINDOW in temporali 
substantia succreverit. Imprimis de bibliotheca, in 
qua ceu granario quodam spiritali uberrimus con¬ 
solationum internarum proventus et sempiternus ani¬ 
marum cibus, statutis ordinis testantibus, est recon¬ 
ditus, pauca perstringenda sunt. Igitur bibliotheca, 
quae ante eundem pastorem quasi paene nulla erat, 
quantum sub eo libris ac codicibus pro omnium 
artium ac scientiarum facultate referta fuerit, unus¬ 
quisque facile conjicere poterit, si titulos exteriores, 
id est eos, qui in frontispicio singulorum, ipsius 
eiusdem propria manu conscriptos aspexerit. Singuli 
quippe codices bibliothecae nostrae singulas in se 
continent notulas, diligenter, a quo quisque pro¬ 
venerit, exaratas. Igitur ultra mille ducentorum vo¬ 
luminum extendit se numerus, sub eodem patre cae- 
teris codicibus veteribus adjectus, quorum tamen 
maximam partem dominus JOANNES DE LAPIDE, 
sacrae paginae doctor, ordinem ingressus secum ap¬ 
portavit. Denique tantus excrevit codicum veterum 
et novorum acervus, ut opus fuerit binas construi 
bibliothecas, alteram veterem, in qua codices ve¬ 
tustiores et scripti continerentur sub ordinali numero 
vulgari consignati, alteram novam sub cyfrali nu¬ 
mero pro noviter impressis et futuris reponendis, 
cum suis propriis registris et intitulationibus singu¬ 
lorum armariorum, mira quadam et singulari novitate 
dictos codices ordinatissime collocandi. Quo nimi¬ 
rum patet, quantae vir iste sagacitatis et industriae 

fuerit ac laboris indefessi, qui tantum potuerit se in 
talibus defatigare, in qualibus vix otiosissimus quisque 
monachus semetipsum agitare vel exercere dignaretur. 
Sed quam ob rem? Equidem reor: non ob aliam, 
nisi quia litteras ex animo charas habuit, et quia 
noverat, quantum utilitatis et quietis in solitudine 
versantibus amor litterarum pariat, tum quia decorem 
domus dei dilexerat, quem bonorum librorum copia 
non parum commendat utique prae caeteris orna¬ 
mentis universis.» 

Sed haec satis multa vel plura potius quam 
necesse fuit. Optime vale, amice lector, veteremque 
librarium, hoc die festo undecimum vitae lustrum 
claudentem, prosequere favore benigno. 

